cyanic-selkie/wikianc huggingface dataset:
তুলু জাতি
তুলু নাড়ুর দাবি
ভারতের স্বাধীনতা থেকে এবং রাজ্যগুলির পুনর্গঠনের পরে, তুলুরা তাদের ভাষা এবং স্বতন্ত্র সংস্কৃতির উপর ভিত্তি করে এবং নিজেদের জন্য আলাদা একটি রাষ্ট্র হিসাবে তুলু নাড়ু (তুলুভাসের ভূমি) দাবি করে আসছে। যদিও কিছু সময়ের জন্য তারা কিছুটা বশীভূত হয়েছিল, সাম্প্রতিক বছরগুলিতে এই চাহিদা আরও জোরদার হয়েছে। তুলু রাজ্য হোড়াতা সমিতির মতো বেশ কয়েকটি সংগঠন তুলুবাসীদের কারণ তুলে ধরেছে এবং তাদের দাবী জানাতে তুলুনাডুতে (যেমন মঙ্গালোর এবং উদুপি) শহর জুড়ে প্রায়শই সভা ও বিক্ষোভ অনুষ্ঠিত হয়।
নেলন প্যাসকেল
নেলন ট্রয় প্যাসকেল (Nelon Pascal; জন্ম: ২৫ এপ্রিল, ১৯৮৭) গ্ৰেনাডার সেন্ট ডেভিডস এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের শেষদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গ্রেনাডা ও সেন্ট লুসিয়া জুকস দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন নেলন প্যাসকেল।
প্রথম-শ্রেণীর ক্রিকেট
২০০৮ সাল থেকে ২০১৪ সাল পর্যন্ত নেলন প্যাসকেলের প্রথম-শ্রেণীর খেলোয়াড়ী জীবন চলমান ছিল। উইন্ডওয়ার্ড আইল্যান্ডসের পক্ষে প্রথম-শ্রেণীর ক্রিকেট ও লিস্ট এ ক্রিকেটে অংশ নিয়েছেন। শ্রীলঙ্কায় অনুষ্ঠিত ২০০৬ সালের অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজের পক্ষে খেলেছেন। ২০০৮ সালে ইংল্যান্ডের ডারহাম সিনিয়র লীগে বোল্ডন সিসি’র পক্ষে ক্লাব ক্রিকেটে অংশ নিয়েছেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন নেলন প্যাসকেল। ১০ জুন, ২০১০ তারিখে পোর্ট অব স্পেনে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এরপর, ১ ডিসেম্বর, ২০১০ তারিখে পাল্লেকেলেতে স্বাগতিক শ্রীলঙ্কা দলের বিপক্ষে সর্বশেষ টেস্টে অংশ নেন তিনি। এছাড়াও, ২৬ জুলাই, ২০০৯ তারিখে রোজিওতে সফরকারী বাংলাদেশ দলের বিপক্ষে একমাত্র একদিনের আন্তর্জাতিকে অভিষেক ঘটে তার।
২০০৮-০৯ মৌসুম শেষে ২৫ উইকেট পান। তার পেসে বিমোহিত দল নির্বাচকমণ্ডলী তাকে ইংল্যান্ড সফরে টেস্ট দলে যুক্ত করে। ২০০৯ সালে ইংল্যান্ড গমনার্থে তাকে ওয়েস্ট ইন্ডিজ দলের সদস্যরূপে অন্তর্ভুক্ত করা হয়। সেখানে তিনি এসেক্স ও ডার্বিশায়ারের বিপক্ষে প্রস্তুতিমূলক খেলায় অংশ নিয়েছিলেন।
এরপর নিজ দেশে বাংলাদেশের মুখোমুখি হন তিনি। তবে, বাংলাদেশের বিপক্ষে টেস্টের প্রথম একাদশে ঠাঁই হয়নি তার। কেবলমাত্র একটি ওডিআইয়ে অংশ নেয়ার সুযোগ হয় তার। ২০০৯ সালে বাংলাদেশের বিপক্ষে ওডিআইয়ে অংশগ্রহণের মাধ্যমে আন্তর্জাতিক ক্রিকেটে অভিষেক পর্ব সম্পন্ন হয় তার। তবে, ঘরোয়া ক্রিকেটে প্রত্যাবর্তন করে মিশ্রমানের ক্রীড়াশৈলী প্রদর্শন করেন। এরপর তিনি ২০১০ সালে দুইটি টেস্টে অংশ নেন। জুন, ২০১০ সালে সফররত দক্ষিণ আফ্রিকার বিপক্ষে বৃষ্টিবিঘ্নিত খেলায় তার টেস্ট অভিষেক পর্ব সম্পন্ন হয়।
সীরাতে রাসুলে আকরাম
সীরাতে রাসুলে আকরাম (سیرت رسول اکرم ﷺ) ভারতীয় দেওবন্দি ইসলামি পণ্ডিত আবুল হাসান আলী হাসানী নদভীর রচিত একটি উর্দু সীরাত গ্রন্থ। Muhammad: The Last Prophet নামে গ্রন্থটির ইংরেজি অনুবাদ করেন শাহ এবাদুর রহমান। গ্রন্থের মূল লেখক এটি কোনো গ্রন্থের রূপ দেওয়ার ইচ্ছায় লেখেন নি। তিনি লখনৌর তাবলিগ জামাতের মারকাযে তালিমের উদ্দেশ্যে সব সময় সীরাতের কিছু কিছু অংশ লিখে নিয়ে যেতেন এবং মুবাল্লিগদের সামনে তা পাঠ করে শোনাতেন। উদ্দেশ্য থাকত মুবাল্লিগরা নবীর দাওয়াতী কার্যক্রম সম্পর্কে অবহিত হয়ে যেন এর থেকে প্রয়োজনীয় জ্ঞান অর্জন করতে পারে। এতে শুধু নবীর গুণাবলী, অলৌকিক ঘটনা এবং তার জীবনের সাথে সম্পর্কিত ঐতিহাসিক ঘটনার বিবরণই নেই, বরং আধ্যাত্মিক শৃঙ্খলা ও নৈতিক সংস্কারের দিকগুলির উপরও আলোচনা রয়েছে যা আল্লাহর অনুগ্রহ, সহানুভূতি চাওয়ার গুরুত্বের উপর জোর দিয়ে নবী প্রচার করেছিলেন। গ্রন্থটি সংকলন করেছেন বিলাল আব্দুল হাই হাসানী।
গঠন
মূল গ্রন্থের শুরুতে রাবে হাসানী নদভীর একটি ভূমিকা ও সংকলক বেলাল আবদুল হাই হাসানী নদভীর বইটি সম্পর্কে কিছু প্রাসঙ্গিক কথা রয়েছে। তারপরে ১১৯টি শিরোনামে নবী জীবনের বিভিন্ন দিক আলোচনার মাধ্যমে গ্রন্থটি সমাপ্ত হয়েছে। শিরোনাম ও আলোচ্য বিষয়সমূহ হল:
চাটখিল পাঁচগাঁও মাহবুব সরকারি কলেজ
চাটখিল পাঁচগাঁও মাহবুব সরকারি কলেজ বাংলাদেশের নোয়াখালী জেলার চাটখিল উপজেলার অন্তর্গত একটি সরকারি শিক্ষা প্রতিষ্ঠান। ১৯৬৬ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট ও ডিগ্রি পর্যায়ের সার্টিফিকেট প্রদান করে।
রাঙা ভাবী
রাঙা ভাবী মতিন রহমান পরিচালিত ১৯৮৯ সালের বাংলাদেশী নাট্যধর্মী চলচ্চিত্র। ইকবাল কাশ্মীরীর গল্প অবলম্বনে এই ছবির কাহিনী বিন্যাস ও সংলাপ রচনা করেছেন আহমদ জামান চৌধুরী এবং চিত্রনাট্য লিখেছেন মতিন রহমান। শাবানা নিবেদিত ছবিটি এস এস প্রডাকশন্সের ব্যানারে প্রযোজিত ও পরিবেশিত হয়। এতে রাঙা ভাবী চরিত্রে অভিনয় করেছেন শাবানা। অন্যান্য প্রধান চরিত্রে অভিনয় করেছেন আলমগীর, নূতন, গোলাম মুস্তাফা, ও তাপ্পু।
চাটখিল পাঁচগাঁও মাহবুব সরকারি কলেজ
বিবরণ
কলেজটি ১৯৬৬ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৬৮ সালে বি.এ(পাস) কোর্স খোলা হয়।
রাঙা ভাবী
চলচ্চিত্রটি ১৯৮৯ সালে ৭ মে ঈদে বাংলাদেশে মুক্তি পায়। এই ছবিতে রোকেয়া চরিত্রে অভিনয়ের জন্য শাবানা ১৪তম জাতীয় চলচ্চিত্র পুরস্কারে শ্রেষ্ঠ অভিনেত্রী বিভাগে পুরস্কার লাভ করেন।
কাহিনী সংক্ষেপ
আলম শহরে পড়াশুনা করে। একদিন সে তার বাবার মৃত্যুর সংবাদ শুনতে পায় এবং বাড়ি ফিরে। কিন্তু সে তার বাবার জানাজা ও দাফনে শরিক হতে পারে না। গ্রামের একজন তার বাবার মৃত্যুর জন্য তার সৎ মাকে দায়ী করে। ফলে আলম ভুল তার সৎ মাকে ভুল বোঝে বাড়ি থেকে বের করে দেয়। ইতিমধ্যে আলম একটি চাকরি পায়। মাতাপিতাহীন রোকেয়া তার কোটিপতি মামার কাছে বড় হয়। তার মামা তাকে তার পছন্দের পাত্র আলমের সাথে বিয়ে দেয়। কয়েক বছর পর আলমের সৎ মা মারা যায় এবং মৃত্যুর পূর্বে তার হাতের দুটি সোনার বালা তার সন্তান বাবলার হাতে দিয়ে বড় ভাই আলমের সাথে দেখা করতে বলে এবং তার ভাবীর হাতে বালা পড়িয়ে দিতে। নিঃসন্তান আলমের পরিবারে বাবলা উপস্থিত হয়। রোকেয়া তাকে নিজের ছেলের মত লালন পালন করলেও আলম তাকে সহ্য করতে পারে না। রোকেয়া তাকে স্কুলে পাঠালে আলম তাকে রাস্তায় ইট ভাঙ্গার কাজে লাগিয়ে দেয়।
ইতিমধ্যে বিদেশ থেকে দেশে ফিরে আলমের কোম্পানির মালিক জনাব চৌধুরী মেয়ে সোনিয়া চৌধুরী। সোনিয়া আলমকে পছন্দ করে। নিঃসন্তান আলমও সন্তান লাভের আশায় তার প্রেমে সাড়া দেয়। জনাব চৌধুরী চান তার মেয়ের বিয়ে দিতে। আলমকে মেয়ের জামাই হিসেবে তারও পছন্দ হয়। তিনি তাদের বিয়ে দিতে গেলে বিয়ের দিন রোকেয়া ও বাবলা সেখানে উপস্থিত হয়। আলম তাদের অস্বীকার করে সেখান থেকে বের করে দেয়। আলম বাবলার মার দেওয়া সোনার বালা চুরি করে সোনিয়াকে দিলে বাবলা তা মানতে পারে না। একদিন সে তার মায়ের দেওয়া বালা চুরি করে ফিরার সময় ঘটে এক অঘটন।
সঙ্গীত
রাঙা ভাবী চলচ্চিত্রের গানের সুর ও সঙ্গীত পরিচালনা করেছেন সুবল দাস। গীত রচনা করেছেন গাজী মাজহারুল আনোয়ার ও আহমদ জামান চৌধুরী। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, সুবীর নন্দী, রুনা লায়লা, ও আবিদা সুলতানা।
পাথরঘাটা কলেজ
পাথরঘাটা কলেজ বাংলাদেশের বরগুনা জেলার পাথরঘাটা উপজেলার একটি কলেজ। কলেজটিতে উচ্চ মাধ্যমিক ও স্নাতক শ্রেণীর জন্য পাঠদান করা হয়। উচ্চ মাধ্যমিক শ্রেণী বরিশাল শিক্ষা বোর্ডের অন্তর্ভুক্ত এবং স্নাতক শ্রেণী জাতীয় বিশ্ববিদ্যালয় অধিভুক্ত। কলেজটি ১২ একর জমির প্রতিষ্ঠিত।
ইতিহাস
বঙ্গোপসাগর তীরবর্তী পাথরঘাটা একটি উপজেলা হওয়া সত্ত্বেও ছিলো না কোনো উচ্চ মাধ্যমিক পর্যায়ের শিক্ষাপ্রতিষ্ঠান। তাই স্থানীয় কয়েকজন শিক্ষানুরাগী ব্যক্তি ১৯৮৫ সালে এ কলেজটি প্রতিষ্ঠা করেন। যাদের মধ্যে উল্লেখযোগ্য কয়েকজন হলো-মল্লিক মোহাম্মদ আইয়ুব, চলাভাঙ্গা দরবার শরীফের পীর সাহেব মাওলানা আব্দুর রশিদ চিশতী, তৎকালীন জেলা প্রশাসক মোঃ বদিউজ্জামান, তৎকালীন উপজেলা নির্বাহী কর্মকর্তা দুলাল কৃষাণ হালদার, প্রয়াত আব্দুর রাজ্জাক পহলান, প্রয়াত মজিবুল হক, প্রয়াত মোহাম্মদ আলী মল্লিক, আব্দুল মজিদ মিয়া এবং নুরুল ইসলাম খাঁন (এনআই খাঁন)। ১৯৮৫ সালের ১লা জুলাই কলেজটির শ্রেণী কার্যক্রম শুরু হয়। বর্তমানে প্রায় ১২০০ ছাত্র-ছাত্রী ও ৪৭ জন টিচিং ও নন-টিচিং কর্মচারী রয়েছে।
কামান (রাজস্থান)
কামান (Kaman) ভারতের রাজস্থান রাজ্যের ভরতপুর জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৮৯ মিটার (৬২০ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে কামান শহরের জনসংখ্যা হল ৩০,৭৭৪ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৪৪%। সারা ভারতের সাক্ষরতার হার ৫৯.৫%, তার চাইতে কামান এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
জাতীয় সংসদের স্পিকারদের তালিকা
বাংলাদেশের জাতীয় সংসদের স্পিকার ও ডেপুটি স্পিকারদের তালিকা নিম্নে দেয়া হলো :-
বাদশাহী সড়ক
বাদশাহী সড়ক ছিল প্রাচীন ও মধ্যযুগীয় ভারতের একটি গুরুত্বপূর্ণ সড়কপথ। সম্ভবত খ্রিস্টপূর্ব ৩০০ অব্দের পূর্বেই এই সড়কটি নির্মিত হয়েছিল।
আদি শঙ্কর (৭৮৮-৮২০ খ্রিস্টাব্দ) পুরীর জগন্নাথ মন্দিরকে দশনামী সম্প্রদায়ের চারটি মঠের অন্তর্ভুক্ত করলে উত্তর ভারত ও বাংলা থেকে হিন্দু তীর্থযাত্রীরা এই সড়কপথেই পুরীতে তীর্থকৃত্য সম্পন্ন করতে আসতেন। চৈতন্য মহাপ্রভু ও তাঁর শিষ্যবর্গ বাংলায় গৌড়ীয় বৈষ্ণবধর্ম প্রচার শুরু করলে বাঙালি তীর্থযাত্রীদের মধ্যে দক্ষিণে পুরী ও উত্তর-পশ্চিমে বৃন্দাবনে তীর্থযাত্রার প্রবণতা বৃদ্ধি পায়। এর ফলে সড়কটি আরও প্রসারিত হয়। মুঘল আমলে বাদশাহী সড়ক ছিল গৌড় (অধুনা পশ্চিমবঙ্গের মালদহ ও মুর্শিদাবাদ জেলা) ও পুরীর মধ্যে প্রধান সংযোগরক্ষাকারী সড়কপথ। সেই সময় সড়কটি আরও প্রশস্ত ছিল। সড়কের ধারে আট মাইল অন্তর অন্তর মসজিদ নির্মিত হয়েছিল। এই সময় পথের দু’ধারে নির্মিত দিঘিগুলি মুঘল সাম্রাজ্যের সমৃদ্ধির পরিচয় বহন করে।
মূল পাতা
শব্দটি একটি বা একাধিক পৃষ্ঠাকে বোঝায় যা একটি ওয়েব ব্রাউজারে দেখানো হয়, যখন অ্যাপ্লিকেশন শুরু হয়। কোনোক্ষেত্রে এটি প্রধান পাতা বা নীড় পাতা নামেও পরিচিত।
"মূল" শব্দটি যেকোন সময় শুরুর পৃষ্ঠায় ফিরে যাওয়ার জন্য একটি কীবোর্ডে হোম কী ব্যবহার থেকে এসেছে। (ওয়েবের অস্তিত্বের অনেক আগেও হোম কী ছিল একটি আদর্শ কী।) অনেক ব্রাউজার এটির জন্য বাড়ির আকারে একটি বোতামও সরবরাহ করে।
ওয়েবসাইট মূল পাতা
একটি মূল পৃষ্ঠা সাধারণত প্রাথমিক ওয়েব পাতা যা একটি সার্চ ইঞ্জিন থেকে একটি ওয়েবসাইটে পরিভ্রমণ করা দর্শকরা দেখতে পাবে। এবং এটি দর্শকদের আকৃষ্ট করার জন্য একটি ল্যান্ডিং পৃষ্ঠা হিসাবেও কাজ করতে পারে। এইভাবে ভাল মূল পাতা ডিজাইন করা সাধারণত একটি ওয়েবসাইটের জন্য উচ্চ অগ্রাধিকার পায়। উদাহরণস্বরূপ একটি সংবাদ ওয়েবসাইট সম্পূর্ণ নিবন্ধের লিঙ্ক সহ শীর্ষস্থানীয় গল্পগুলোর শিরোনাম এবং প্রথম অনুচ্ছেদ উপস্থাপন করতে পারে। সাধারণত, মূল পাতা ওয়েবসাইটের ডোমেইন বা সাবডোমেইনের মূল রুটে অবস্থিত। উদাহরণস্বরূপ, যদি ডোমেইনটি  হয়, তাহলে মূল পাতাটি সম্ভবত   এ অবস্থিত।
কিছু ক্ষেত্রে, মূল পাতা হল একটি সাইট ডিরেক্টরি, বিশেষ করে যখন একটি ওয়েবসাইটে একাধিক মূল পাতা থাকে। উইকিপিডিয়া র উদাহরণ দেয়া যাক, wikipedia.org-এ একটি সাইট ডিরেক্টরি রয়েছে যা bn.wikipedia.org সহ প্রতিটি ভাষা-নির্দিষ্ট মূল পাতার সাথে লিঙ্ক করে।
ব্রাউজার মূল পাতা
একটি ওয়েব ব্রাউজার চালু হলে, এটি স্বয়ংক্রিয়ভাবে অন্তত একটি ওয়েব পাতা খুলবে৷ এটিকে ব্রাউজারের মূল পাতা, যাকে এর শুরুর পাতাও বলা হয়।
শুরুর পৃষ্ঠাগুলো একটি ওয়েবসাইট বা একটি বিশেষ ব্রাউজারের পৃষ্ঠা হতে পারে, যেমন ঘন ঘন পরিদর্শন করা ওয়েবসাইটগুলির থাম্বনেইল ৷ তাছাড়া ওয়েবসাইটের একটি বিশেষ স্থান রয়েছে, যেগুলো শুধুমাত্র শুরুর পাতা হিসেবে ব্যবহার করার উদ্দেশ্যে তৈরি করা হয়ে থাকে।
খন্দকার নুরুল ইসলাম
প্রাথমিক জীবন
খন্দকার নুরুল ইসলাম ফরিদপুর জেলায় জন্মগ্রহণ করেন। তার ছেলে খন্দকার মোশাররফ ফরিদপুর-৩ আসনের সংসদ সদস্য ও স্থানীয় সরকার, পল্লী উন্নয়ন ও সমবায় মন্ত্রণালয় এবং প্রবাসী কল্যাণ ও বৈদেশিক কর্মসংস্থান মন্ত্রণালয়ের সাবেক মন্ত্রী। আরেক ছেলে খন্দকার মোহতেসাম হোসেন ফরিদপুর সদর উপজেলা চেয়ারম্যান।
রাজনৈতিক জীবন
খন্দকার নুরুল ইসলাম ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ফরিদপুর-২ আসন থেকে সংসদ সদস্য নির্বাচিত হন।
মৃত্যু
খন্দকার নুরুল ইসলাম ১১ জুলাই ২০০১ সালে মৃত্যুবরণ করেন।
বাবরি আন্দিজানী
বাবুরি আন্দিজানি (বাবুরি আল-বারীন, ফার্সি: بابری اندجان) ১৪৮৬ - ১৫২৬) মুঘল সম্রাট জহিরউদ্দিন মুহাম্মদ বাবরের কুড়িয়ে পাওয়া দাস এবং তার গোপন প্রেমিক, যাকে তিনি ১৪৯৯ সালে উজবেকিস্তানের শিবির বাজার থেকে উদ্ধার করেছিলেন। আন্দিজান শহর থেকে আসার জন্য, সম্রাট বাবর তাকে আন্দিজানি বলে ডাকতে পছন্দ করতেন। বাবুরির সম্পর্কে ইতিহাসে তেমন কিছু জানা যায় না। যদিও অন্যান্য ঐতিহাসিক গ্রন্থে বাবুরির কথা খুব কমই উল্লেখ করা হয়েছে, তবে সম্রাট বাবুর তার গোপন প্রেমিক বাবুরিকে তার আত্মজীবনী "বাবরনামা" -তে অনেকবার উল্লেখ করেছেন এবং বাবুরির প্রতি তার অনুভূতিগুলো নির্ভয়ে প্রকাশ করেছেন, এমনকি তাকে নিয়ে বেশ কিছু ফারসি কবিতাও লিখেছেন।
প্রাথমিক জীবন এবং কর্মজীবন
১৪৯৯ সালে,বাবুরি সম্রাট বাবরের হেফাজতে আসেন। অতঃপর সম্রাট বাবুরই তাকে ঘোড়া চড়ানো শিখিয়ে আস্তাবলের দায়িত্বে নিযুক্ত করেন এবং তাকে বিশ্বস্ত এবং সর্বক্ষণের সঙ্গী হিসেবে সাথে রাখেন। ১৫০৭ সালের মে মাসে, সম্রাটের প্রতি অভিমান করে বাবুরি সম্রাটের সঙ্গ ত্যাগ করে চলে যায় এবং ১৫২২ সালে পুনরায় সম্রাটের নিকট ফিরে আসে।
বাবুরনামায় বাবুরি
(বি.দ্র :নিচের অনুবাদটি শচীন্দ্রলাল রায়ের 'বাবরনামা'-এর বাংলা অনুবাদ 'বাবরের আত্মকথা' থেকে গৃহীত হয়েছে।)
"সুলতান আমেদের কন্যা আয়েশা সুলতান বেগমের সঙ্গে আমার বিয়ের কথা আমার বাবা ও কাকার জীবিতাবস্থাতেই পাকাপাকি ঠিক হয়েছিল। খোন্দাজে পৌঁছিয়েই শাবান মাসে তাকে বিয়ে করি। দাম্পত্য জীবনের প্রথম দিকে তার প্রতি আমার ভালবাসা খুব গভীর হলেও লজ্জায় তার কাছে সব সময়ে যেতে পারিনি—দশ, পনরো কিংবা বিশ দিনের মধ্যে এক একবার যেতাম। পরে অবশ্য আমার ভালবাসায় মন্দা পড়ে এলো, আর আমার লজ্জাও বেড়ে গেলো। ফলে মা রেগে অগ্নিশর্মা হয়ে আমাকে তিরস্কার করে তার কাছে জোর করে পাঠাতে লাগলেন। আমিও তখন অপরাধীর মত স্ত্রীর কাছে ত্রিশ কি চল্লিশ দিন পর এক একবার যেতাম।
এই অবসর সময়ে শিবির বাজারের একটি ছেলের সঙ্গে হঠাৎ আমার দেখা হয়ে যায়। তার নাম বাবুরি। আমার নামের সঙ্গে তার নামের অদ্ভুত সাদৃশ্য ছিল। দেখা মাত্রই তার প্রতি আমার একটা অদ্ভুত আকর্ষণ অনুভব করি। যা আমাকে তাকে নিয়ে লিখতে অনুপ্রাণীত করে:
-গভীর প্রেমে পড়ে গেলাম আমি,         মুগ্ধ হলাম, পাগল হলাম,           মনের কথা জানেন অন্তর্যামী।
এর আগে আমি কারও প্রতি এমন উগ্র ভালবাসা বা আকর্ষণ অনুভব করিনি। বলতে কি ভালবাসা কিংবা উগ্র কামনার অভিজ্ঞতা আমার এর আগে কোন দিনই হয়নি এবং কারও কাছ থেকে শুনিওনি। এমন অবস্থায় পড়ে কিছু করতে না পেরে তাকে নিয়ে শুধু ফারসীতে কবিতা লিখে যাই, তার মধ্যে একটি এই—
- কোন প্রেমিক বল আমার মত মুগ্ধ, প্রেমানলে এমন ভাবে দগ্ধ ।        আমার মতো অসম্মানের পশরা কেবা বয়!কে দেখেছে এমন পাষাণ হিয়া,       কেন এমন ঘৃণা? কেন নাইকো মায়া? করো দয়া, নইলে আমার প্রাণ যে রাখা দায়।
কখনও কখনও এমন হয়েছে যে বাবুরি আমার কাছে এসেছে, কিন্তু আমি লজ্জায় সোজাসুজি তার মুখের দিকে চাইতে পারিনি। তাহলে কেমন করে তাকে আমার কামনা আর প্রেমের কথা মুখ ফুটে বলে মনের গুরুভার হাল্কা করতে পারি ? এমনি বিপর্যয়কর মনের মত্ত অবস্থা আমার তথন যে—সে যখন আমার কাছে আসতো তখন তাকে ধন্যবাদ দিতে পারিনি—আর যখন সে চলে যেত তখনও কোন অভিযোগের কথা আমার মুখ দিয়ে বেরোয়নি। আমার এই প্রেমবিহ্বল অবস্থায় একদিন কয়েকজন অনুচর সঙ্গে নিয়ে আমি এক সরু গলিপথের ভিতর দিয়ে যাচ্ছিলাম। হঠাৎ মুখোমুখি বাবুরির সঙ্গে দেখা হয়ে গেল। অতর্কিত সাক্ষাৎ আমার মনের ওপর এমন ঘা দিল যে, আমার অস্তিত্বকে যেন ভেঙ্গে টুকরো টুকরো করে দিল। আমি চোখ তুলে তার মুখের দিকে চাইবো অথবা একটা কথা তাকে বলবো এমন অবস্থা আমার ছিল না। মনে পড়লো মুহাম্মদ শেখের কবিতাটি :
-"কামনায় জরজর হিয়া কাপে থরথর পাগল হলাম নাকি? জানিনে। বুঝেছি কি কখনই, প্রেমিকের দশা এই, যে মজেছে সুন্দর আননে।"
-"চলে যাওয়ার আমার শক্তি নাই, থাকতেও না পারি। কি দশায় ফেলেছ প্রিয় নিজের অজান্তেই, লাজে আমি মরি।""
অন্যান্য সাহিত্যে বাবুরি
বাবুরি এলেক্স রাদারফোর্ডের ঐতিহাসিক উপন্যাস "এম্পায়ার অব দ্য মোগল"-এর প্রথম খন্ড "রাইডার ফর্ম দা নর্থ" এর একজন প্রধান চরিত্র, নবম অধ্যায় হতে যার অস্তিত্ব বিরাজমান।
ভেস্ট (সংবাদপত্র)
ভেস্ট উত্তর ম্যাসেডোনিয়ার একটি দৈনিক পত্রিকা। কাগজটি ২০০০ সালে প্রতিষ্ঠিত হয়েছিল।
আলী খান সামসুদিন
আলী খান সামসুদিন (৩রা জানুয়ারি ১৯৫৮ - ১লা ডিসেম্বর ২০০৬) মালয়েশিয়ার "সর্পরাজ" হিসাবে পরিচিত ছিলেন। ১৯৯০-এর দশকের গোড়ার দিকে একটি ছোট ঘরে ৪০ দিন ধরে ১২ ঘন্টা করে ৪০০টি কোবরার সাথে থাকার পরে তিনি এই খেতাব অর্জন করেছিলেন। ২১ দিনের জন্য ৬,০০০ বিচ্ছুর সাথে একটি কাঁচের ঘেরে বসবাস করার কৃতিত্বের পরে তিনি "বিচ্ছু রাজা" উপাধিও অর্জন করেছিলেন যার জন্য ১৯৯৮ সালে গিনেস বিশ্ব রেকর্ডে তার নাম অন্তর্ভুক্ত হয়।
মৃত্যু
আলি খান ১লা ডিসেম্বর ২০০৬ তারিখে একটি কিং কোবরা কামড়ে মারা যান। তিনি দুই স্ত্রী ও পাঁচ সন্তান রেখে গেছেন।
রমানন্দ তিওয়ারি
রামানন্দ তিওয়ারি একজন ভারতীয় রাজনীতিবিদ এবং লোকসভার সদস্য ছিলেন। ১৯৭৭ সালে তিনি জনতা পার্টির প্রার্থী হিসাবে বক্সার থেকে লোকসভায় নির্বাচিত হয়েছিলেন। এর আগে তিনি ১৯৬৭ থেকে ১৯৭১ পর্যন্ত বিহারের পুলিশমন্ত্রী ছিলেন। তিনি সমাজতান্ত্রিক দলগুলির সাথে যুক্ত ছিলেন এবং ১৯৫২ থেকে ১৯৭২ সাল পর্যন্ত বিহার বিধানসভার সদস্য ছিলেন।
লাতিন লিপি
রোমান লিপি (লাতিন লিপি) বিশ্বের সবচেয়ে বেশি ব্যবহৃত অশব্দীয় বর্ণমালা লিপি যা দিয়ে প্রায় বেশ ইউরোপীয় ভাষাগুলি লেখা হয়, যেমন ইংরেজি ভাষা, জার্মান ভাষা, ওলন্দাজ ভাষা, ডেনীয় ভাষা, নরওয়েজীয় ভাষা, সুয়েডীয় ভাষা, আইসল্যান্ডীয় ভাষা, আফ্রিকান্স ভাষা, ফরাসি ভাষা, স্পেনীয় ভাষা, পর্তুগিজ ভাষা, ইতালীয় ভাষা, আইরিশ ভাষা ইত্যাদি।
নাম
এই লিপিটি ২টি নামে পরিচিত, রোমান লিপি বা লাতিন লিপি। "রোমান লিপি" নামটি এই লিপি জন্মভূমি প্রাচীন রোম থেকে এসেছে, কিন্তু ইউনিকোড ও আন্তর্জাতিক মান সংস্থা এটিকে "লাতিন লিপি" নামে পরিচয় দেয়।
এর সংখ্যা পদ্ধতি "রোমান সংখ্যা", কিন্তু রোমান লিপি-সহ অনেক লিপি বর্তমানে আরবি সংখ্যা ব্যবহার করে।
ব্যবহার
কিচ্ছু ভাষাদের নিজস্ব লিপি না থাকাতেও রোমান লিপি গ্রহণ করা হয়েছে, যেমনঃ আফ্রিকান্স ভাষা, এস্পেরান্তো ভাষা, ফিজি ভাষা, ফিলিপিনো ভাষা, হাওয়াই ভাষা, খাসি ভাষা, গারো ভাষা ও জুলু ভাষা।
আবার কিচ্ছু ভাষাগুলি অন্যান্য লিপি থেকে রোমান লিপিতে পরিবর্তন করে, যেমনঃ হাঙ্গেরীয় ভাষা, ইন্দোনেশীয় ভাষা, মালয় ভাষা, তুর্কি ভাষা, ভিয়েতনামীয় ভাষা, উজবেক ভাষা ও তুর্কমেনীয় ভাষা।
২০০৮ সালের মুম্বই জঙ্গি হামলা
২০০৮ মুম্বই জঙ্গি হামলা (যা সাধারণত ছাব্বিশে নভেম্বর বা ২৬/১১ নামে পরিচিত) হল পাকিস্তান থেকে জলপথে অনুপ্রবেশকারী কয়েকজন কুখ্যাত জঙ্গি কর্তৃক ভারতের বৃহত্তম শহর মুম্বইতে সংঘটিত ১০টিরও বেশি ধারাবাহিক গুলিচালনা ও বোমাবিস্ফোরণের ঘটনা। এই হামলার জন্য যে সব জঙ্গিরা তথ্যসংগ্রহ করত, তারা পরে স্বীকার করেছে যে পাকিস্তানের গুপ্তচর সংস্থা ইন্টার-সার্ভিসেস ইন্টেলিগেন্স (আইএসআই) তাদের মদত জোগাত।  ২০০৮ সালের ২৬ নভেম্বর থেকে ২৯ নভেম্বর পর্যন্ত এই হামলা চলে। ঘটনায় ১৬৪ জন নিহত ও কমপক্ষে ৩০৮ জন আহত হন। সারা বিশ্বে এই ঘটনা তীব্রভাবে নিন্দিত হয়।
ঘটনাপ্রবাহ
সন্ত্রাসীরা করাচি বন্দর থেকে যাত্রা শুরু করে। তারা গভীর সাগর পর্যন্ত একই জাহাজে ছিল। এরপর তারা একটি ভারতীয় মাছ ধরার নৌকা ছিনতাই করে এবং মুম্বাই উপকূলে এসে এর নাবিককে হত্যা করে।
আটটি হামলা ঘটে দক্ষিণ মুম্বইয়ে। জায়গাগুলি হল ছত্রপতি শিবাজী টার্মিনাস, ওবেরয় ট্রাইডেন্ট, দি তাজ মহল প্যালেস এন্ড টাওয়ার, লিওপোল্ড ক্যাফে, কামা হাসপাতাল (মহিলা ও শিশুদের হাসপাতাল), নরিম্যান হাইস ইহুদি কমিউনিটি সেন্টার, মেট্রো অ্যাডল্যাবস, এবং টাইমস অফ ইন্ডিয়া ভবন ও সেন্ট জেভিয়ার্স কলেজের পিছনের একটি গলি। এছাড়া মুম্বইয়ের বন্দর এলাকার মাজাগাঁও ও ভিলে পার্লের একটি ট্যাক্সির মধ্যেও বিস্ফোরণ ঘটে। ২৮ নভেম্বর সকালের মধ্যেই মুম্বই পুলিশ ও অন্যান্য রক্ষীবাহিনী তাজ হোটেল ছাড়া অন্য সব আক্রান্ত স্থান সুরক্ষিত করে ফেলে। ২৯ নভেম্বর ভারতের জাতীয় রক্ষী বাহিনী (এনএসজি) তাজ হোটেলে আশ্রয়গ্রহণকারী অবশিষ্ট জঙ্গিদের হত্যা করে (এই অপারেশনটির নাম ছিল অপারেশন ব্ল্যাক টর্নেডো) শহরকে জঙ্গিমুক্ত করে।
হামলা চলাকালীন কূটনৈতিক সম্পর্ক
হামলার দিনে ২৬ নভেম্বর ২০০৮ পাকিস্তানের পররাষ্ট্রমন্ত্রী শাহ মোহাম্মদ কোরেশি ভারত সফরে আসেন তৎকালীন পররাষ্ট্রমন্ত্রী প্রণব মুখার্জির আমন্ত্রণে। ওঠেন দিল্লির হায়দরাবাদ ভবনে। পরেরদিন চণ্ডীগড়ে মধ্যাহ্নভোজে তাদের একত্র হবার কথা ছিল। রাতে প্রণব মুখার্জী মুম্বাই হামলার খবর পান। প্রণব তার চণ্ডীগড় যাওয়া বাতিল করে দেন। তিনি কোরেশিকে নিজ দেশে ফিরে যেতে পরামর্শ দেন। পাকিস্তান বিমানবাহিনীর একটি বিমান এসে কোরেশিকে নিয়ে যায়।
হামলা পরবর্তী ঘটনা
জীবিত অবস্থায় ধৃত একমাত্র জঙ্গি আজমল কাসাব জেরার মুখে স্বীকার করে, জঙ্গিরা ছিল পাকিস্তানি সংগঠন লস্কর-ই-তৈয়বার সদস্য। উক্ত সংগঠনটিকে ভারত, পাকিস্তান, মার্কিন যুক্তরাষ্ট্র, যুক্তরাজ্য ও জাতিসংঘ জঙ্গি-সংগঠনের তালিকাভুক্ত করে রেখেছে। ভারত সরকার জানায়, হামলাকারীরা পাকিস্তান থেকে এসেছিল এবং তাদের নিয়ন্ত্রণও করা হয়েছিল পাকিস্তান থেকে।
২০০৯ সালের ১লা জানুয়ারি, তৎকালীন স্বরাষ্ট্রমন্ত্রী শিবরাজ পাটিল কে সরিয়ে দেয়া হয়। সোনিয়া গান্ধী প্রণব মুখার্জীকে স্বরাষ্ট্র মন্ত্রণালয়ের দায়িত্ব নিতে বলেন। শেষপর্যন্ত পালানিয়াপ্পন চিদম্বরম দায়িত্ব নেন।
২০০৯ সালের ৭ জানুয়ারি, পাকিস্তানের তথ্যমন্ত্রী শেরি রহমান সরকারিভাবে স্বীকার করে নেন যে, আজমল কাসভ পাকিস্তানের নাগরিক।
২০০৯ সালের ১২ ফেব্রুয়ারি, পাকিস্তানের আভ্যন্তরিণ বিষয় মন্ত্রী রহমান মালিক বলেন, হামলার পরিকল্পনা করা হয়েছিল পাকিস্তানেই।
২০১০ সালের ৬ মে, একটি বিশেষ আদালত পাঁচটি অপরাধের জন্য আজমল কাসভকে মৃত্যুদণ্ড দেয়।
উইকিলিকসেই এই হামলার সঙ্গে আইএসআই-এর যোগসূত্রের কথা উল্লেখ করা হয়।
ভারতের পরিবহন ব্যবস্থা
thumb|[[মুম্বই-পুনে এক্সপ্রেসওয়ে, ভারতের প্রথম এক্সপ্রেসওয়ে]] thumb|right|[[রাজীব গান্ধী সমুদ্রসেতু, ভারতের দীর্ঘতম ও উচ্চতম কেবল-স্টেইড সেতু]]
ভারতের পরিবহন ব্যবস্থা স্থল, জল ও বিমান পরিবহন দ্বারা গঠিত। এটি দেশের অর্থনীতির একটি গুরুত্বপূর্ণ অংশ। বেশিরভাগ ভারতীয় নাগরিকদের ক্ষেত্রে সড়ক পরিবহনের প্রধান মাধ্যম এবং এটি বিশ্বের সর্বাধিক ব্যবহৃত পরিবহন ব্যবস্থার মধ্যে অন্যতম। মার্কিন যুক্তরাষ্ট্রের পর ভারতের সড়ক পরিবহন ব্যবস্থা বিশ্বের দ্বিতীয় বৃহত্তম এবং ২০১৫ সালে এটি ৮২২.৫ কোটি যাত্রী এবং মাল পরিবহন করেছিল। ভারতের রেল পরিবহন ব্যবস্থা বিশ্বের চতুর্থ বৃহত্তম এবং দ্বিতীয় ব্যস্ততম এবং ২০২০ সালে এটি ৮০৯ কোটি যাত্রী এবং  মাল পরিবহন করেছিল। ভারতের বিমান পরিবহন সামরিক ও অসামরিক বিমান পরিবহনে বিভক্ত এবং আন্তর্জাতিক বিমান পরিবহন সংস্থার উপাত্ত অনুযায়ী ভারত বিশ্বের সবচেয়ে দ্রুত বিকশিত বিমান পরিবহনের বাজার।
১৯৯০-এর দশকের অর্থনৈতিক উদারীকরণের সময় থেকেই দেশের পরিকাঠামো উন্নয়নের গতি বৃদ্ধি পায়। আজকের ভারতে জল, স্থল এবং আকাশপথে নানা প্রকার পরিবহন ব্যবস্থার উপস্থিতি চোখে পড়ে। যদিও দেশের মোট অভ্যন্তরীণ উৎপাদনের (জিডিপি) হার কম হওয়ায় সর্বস্তরে এই সকল পরিবহন ব্যবস্থাগুলি সহজলভ্য হয়ে উঠতে পারেনি। দেশের মাত্র দশ শতাংশ পরিবারের (প্রায় ১০২,৮৭৩,৭৪৪ জন) নিজস্ব মোটরসাইকেল রয়েছে। ধনী পরিবারগুলির নিজস্ব মোটরগাড়ি রয়েছে – এঁদের হার ২০০৭ সালের হিসেব অনুযায়ী ০.৭ শতাংশ (প্রায় ৭,২০১,১৬৩ জন)। গণপরিবহন ব্যবস্থা আজও দেশের অধিকাংশ জনসাধারণের কাছে পরিবহনের একমাত্র উপায়; এবং ভারতের গণপরিবহন ব্যবস্থাটিও বিশ্বের সর্বাধিক ব্যবহৃত পরিবহন ব্যবস্থার অন্যতম।
উন্নয়ন সত্ত্বেও অচল পরিকাঠামো ও ক্রমবর্ধমান জনসংখ্যা একাধিক পরিবহন ব্যবস্থাকে সমস্যাকীর্ণ করে রেখেছে। অন্যদিকে পরিবহন পরিকাঠামো ও পরিষেবার দাবিও প্রতি বছর দশ শতাংশ হারে বৃদ্ধি পেয়ে চলেছে। রাজ্যসীমান্তে শুল্ক ও উৎকোচ প্রদান অতি সাধারণ ঘটনা। ট্র্যান্সপেয়ারেন্সি ইন্টারন্যাশানালের অনুমান, ট্রাকচালকরা প্রতি বছর পাঁচ বিলিয়ন মার্কিন ডলার পরিমাণ অর্থ উৎকোচ দিয়ে থাকেন। ভারত বিশ্বের মোট যানবাহনের মাত্র ১ শতাংশের মালিক হলেও এই দেশে যানবাহন ক্ষয়ক্ষতির পরিমাণ সারা বিশ্বের ৮ শতাংশ।  ভারতের মহানগরগুলি অত্যন্ত ঘনজনবহুল – অনেক বড়ো শহরেই বাসের গড় বেগ ৬-১০ কিলোমিটার প্রতি ঘণ্টায়। ভারতীয় রাস্তায় যানজটের কারণে যানবাহনের জ্বালানি সাশ্রয়ের হারও খুব কম। এই রকম কম বেগে জ্বালানি অপচয় করে ইঞ্জিন চালানোর জন্য একদিকে যেমন দেশে জ্বালানি ভোগের হার বৃদ্ধি পাচ্ছে, তেমনি বেড়ে চলেছে পরিবেশ দূষণও। ভারতের রেল পরিবহন ব্যবস্থাটি বিশ্বে দীর্ঘতম তথা চতুর্থ অতিব্যবহৃত পরিবহন ব্যবস্থা। দেশের বৈদেশিক বাণিজ্যের প্রসারের ফলে চাপ বাড়ছে বন্দরগুলির উপরও। দেশের বিমানবন্দরগুলির উপর যাত্রী পরিবহনের চাপ অত্যন্ত বৃদ্ধি পাওয়ায় এগুলির সামগ্রিক আধুনিকীকরণের কাজ শুরু হয়েছে। বৃদ্ধি পেয়েছে বৈমানিক ক্ষেত্রে বিনিয়োগের হারও। সাধারণভাবে গণপরিবহন ব্যবস্থার মূল সমস্যাগুলি হল অচল প্রযুক্তির ব্যবহার, অদক্ষ ব্যবস্থাপনা, দুর্নীতি, অতিরিক্ত কর্মচারী, শ্রম উৎপাদনশীলতার নিম্নহার। গোল্ডম্যান স্যাকসের একটি সাম্প্রতিক অনুমান অনুসারে আগামী এক দশকের মধ্যে অর্থনৈতিক উন্নয়নকে ত্বরান্বিত করতে ভারতকে ১.৭ ট্রিলিয়ন মার্কিন ডলার পরিমাণ অর্থ ব্যয় করতে হবে – এর মধ্যে ৫০০ বিলিয়ন মার্কিন ডলার পরিমাণ অর্থ বরাদ্দ করা হয়েছে একাদশ পঞ্চবার্ষিকী পরিকল্পনায়।
পদব্রজ
thumb|[[ঋষিকেশ|ঋষিকেশে পথচারীদের জন্য নির্মিত লক্ষ্মণঝুলা]] প্রাচীনকালে মানুষ পায়ে হেঁটেই দীর্ঘ পথ অতিক্রম করতেন। উদাহরণস্বরূপ, আদি শঙ্করাচার্য পদব্রজে সমগ্র ভারত পর্যটন করেছিলেন। শহরাঞ্চলে হণ্টন আজও পরিবহনের একটি গুরুত্বপূর্ণ উপায়। মুম্বই শহরে পথচারীদের হাঁটার বিশেষ সুবিধা দানের জন্য মুম্বই মহানগর অঞ্চল উন্নয়ন কর্তৃপক্ষ মুম্বই স্কাইওয়াক প্রকল্পের অধীনে পঞ্চাশটিরও বেশি স্কাইওয়াক নির্মাণের কাজ শুরু করেছে।
পালকি
thumb|[[দুর্গাপূজায় ব্যবহৃত পালকি, বাঁকুড়া জেলা, পশ্চিমবঙ্গ]] অতীতে পালকি ছিল ধনী ও সম্ভ্রান্তবংশীয়দের যাতায়াতের একটি বিলাসবহুল উপায়। সুদূর অতীতে পালকি মন্দিরের দেবতার মূর্তি বহনের কাজে ব্যবহৃত হত। অনেক মন্দিরের ভাস্কর্যে পালকিতে করে মূর্তি বহনের চিত্র খোদিত আছে। ভারতের রেলপথ প্রবর্তনের পূর্বে ইউরোপীয় উচ্চবিত্ত সমাজের সম্ভ্রান্তবংশীয় ও মহিলারা পালকি ব্যবহার করতেন। বর্তমানে পালকির ব্যবহার সীমিত। কোনো ভারতীয় বিবাহে বধূকে সুসজ্জিত পালকিতে করে বিবাহ মণ্ডপে নিয়ে আসার প্রথা বিদ্যমান রয়েছে।
গোরু ও ঘোড়ার গাড়ি
thumb| গ্রামীণ [[মহারাষ্ট্র|মহারাষ্ট্রে আখ পরিবহণের জন্য ব্যবহৃত একটি গোরুর গাড়ি]] গোরুর গাড়ি মূলত গ্রামীণ ভারতের একটি ঐতিহ্যশালী যান। ব্রিটিশ রাজের প্রথম যুগে ভারতে ঘোড়ার গাড়ির ব্যাপক উন্নতি ঘটে। যদিও যান হিসেবে এই গাড়ির ব্যবহার আগে থেকেই প্রচলিত ছিল। বর্তমানে কোনো কোনো ছোটো শহরে টাঙ্গা বা বাগি নামে পরিচিত ঘোড়ার গাড়ির প্রচলন রয়েছে। মুম্বই শহরে নিছক পর্যটন আকর্ষণ হিসেবে ভিক্টোরিয়া চালানো হয়ে থাকে। তবে আজকের ভারতে ঘোড়ার গাড়ির ব্যবহার অতি নগন্য। সাম্প্রতিককালে, কোনো কোনো শহরে গোরুর গাড়ি ও অন্যান্য শ্লথগতির যানবাহন নিষিদ্ধ করা হয়েছে।
বাইসাইকেল
বাইসাইকেল সমগ্র ভারতেই একটি জনপ্রিয় যান। দেশে এখন অধিকতর সংখ্যায় মানুষ নিজস্ব সাইকেলের মালিক। ২০০৫ সালের হিসেব অনুসারে, ভারতের ৪০ শতাংশ পরিবারে নিজস্ব সাইকেল রয়েছে; রাজ্যস্তরে এই হার ৩০ থেকে ৭০ শতাংশের মধ্যবর্তী। নগরাঞ্চলের সাধারণ ক্ষেত্রে হাঁটা ও সাইকেল ভ্রমণের মাধ্যমে যাত্রীপরিবহনের হার ৫০ থেকে ৭৫ শতাংশ।
আজও ভারত বিশ্বের দ্বিতীয় বৃহত্তম সাইকেল উৎপাদক। তবে দেশের জনগণের একাংশের মনে সাইকেল সংক্রান্ত হীন মনোবৃত্তিও লক্ষিত হয়। এই মনোবৃত্তির অন্যতম কারণ নিজস্ব মোটরযান সংক্রান্ত “স্ট্যাটাস সিম্বলের” প্রশ্ন। ভারতে "বাইক" শব্দটি সাধারণত মোটরবাইক ও "সাইকেল" শব্দটি বাইসাইকেলের ক্ষেত্রে ব্যবহৃত হয়ে থাকে।
সাইকেল রিকশা
১৯২০-এর দশকে পূর্ব এশিয়ার আদলে ভারতেও সাইকেল রিকশা প্রবর্তিত হয়। এগুলি আকারে ট্রাইসাইকেলের তুলনায় বড়ো। পিছনে উত্তোলিত সিটে দুজন আরোহীর বসার জায়গা থাকে এবং সামনের প্যাডেলে একজন বসে রিকশা টানে। ২০০০-এর দশকে কোনো কোনো শহরে যানজট সৃষ্টির জন্য সাইকেল রিকশা নিষিদ্ধ ঘোষিত হয়।. যদিও দূষণহীন যান হিসেবে সাইকেল রিকশা রেখে দেওয়ার পক্ষেই মত প্রকাশ করেছেন পরিবেশবিদরা।
সড়ক পরিবহন
thumb|320px|ভারতের জাতীয় সড়ক নেটওয়ার্ক ২০২১ সালের হিসেব অনুসারে, ভারতে সড়কের মোট দৈর্ঘ্য 6,371,847 km। ভারতে জাতীয় সড়কের নেটওয়ার্ক দেশের সকল রাজ্য-রাজধানী ও প্রধান শহরগুলিকে সংযুক্ত করেছে। এই নেটওয়ার্ক দেশের অর্থনীতির মেরুদণ্ডস্বরূপ। ২০২১ সালের হিসেব অনুসারে, ভারতে জাতীয় সড়কের মোট দৈর্ঘ্য 140,995 km।
ভারতীয় জাতীয় সড়ক কর্তৃপক্ষের মতে, ৬৬% পণ্য পরিবহন ও ৮২% যাত্রী পরিবহন সড়কপথেই সম্পন্ন হয়। ভারতের সড়ক নেটওয়ার্কের মাত্র দুই শতাংশ জাতীয় সড়ক হলেও এই সড়কপথে দেশের ৪০ শতাংশ সড়ক ট্র্যাফিক পরিবাহিত হয়। অন্যদিকে সাম্প্রতিক বছরগুলিতে বার্ষিক যান বৃদ্ধির হার দাঁড়িয়েছে ১০.১৬ শতাংশ।
দেশের জাতীয় সড়কগুলির সবকটিই পাকা রাস্তা। তবে অল্প সড়ক কংক্রিট-নির্মিত। এগুলির মধ্যে সর্বাপেক্ষা উল্লেখযোগ্য হল মুম্বই-পুনে এক্সপ্রেসওয়ে। সাম্প্রতিককালে, একটি দেশব্যাপী বহু-লেনযুক্ত সড়ক ব্যবস্থা নির্মাণের কাজ শুরু হয়েছে ভারতে। এই ব্যবস্থায় স্বর্ণ চতুর্ভূজ এবং উত্তর-দক্ষিণ ও পূর্ব-পশ্চিম করিডোর দুটি ভারতের প্রধান প্রধান শহরগুলিকে সংযুক্ত করছে। ২০০০ সালের হিসেব অনুযায়ী, ভারতের ৪০ শতাংশ গ্রামে সকল ঋতুতে চলাচলের উপযোগী সড়ক নেই। বর্ষাকালে তাই এই গ্রামগুলি সড়কপথে বিচ্ছিন্ন হয়ে পড়ে। গ্রামীণ সড়ক যোগাযোগ ব্যবস্থার উন্নতিকল্পে, ভারত সরকার বিশ্বব্যাংকের সহায়তায় প্রধানমন্ত্রী গ্রাম সড়ক যোজনা নামে একটি পরিকল্পনা গ্রহণ করেছে। ২০০০ সালে চালু হওয়া এই প্রকল্পের লক্ষ্য ৫০০ জন বা ততোধিক জনসংখ্যাবিশিষ্ট (পার্বত্য অঞ্চলের ক্ষেত্রে ২৫০ জন বা ততোধিক) গ্রামাঞ্চলে সকল ঋতুতে ব্যবহারোপযোগী সড়ক যোগাযোগব্যবস্থা গড়ে তোলা।
বাস
thumb|[[তামিলনাড়ুর তাঞ্জাবুর শহরের একটি ভিড় বাস]] বাস ভারতের পরিবহন ক্ষেত্রের একটি গুরুত্বপূর্ণ মাধ্যম। বিশেষত গ্রামাঞ্চলে বা যে সব প্রত্যন্ত অঞ্চলে রেল বা বিমান যোগাযোগ ব্যবস্থা গড়ে ওঠেনি, সেই সব অঞ্চলে বাসই প্রধান পরিবহন মাধ্যম। এই সামাজিক গুরুত্বের কথা বিবেচনা করে মূলত সরকারি সংস্থাগুলিই গণ বাস পরিবহন ব্যবস্থার মালিকানা ও পরিচালনভার নিয়ন্ত্রণ করে। অধিকাংশ রাজ্য সরকারই কোনো না কোনো রাষ্ট্রীয় সড়ক পরিবহন সংস্থার ছত্রতলে বাস চালায়।. এই সংস্থাগুলি প্রধানত ১৯৬০ ও ১৯৭০-এর দশকে স্থাপিত হয়েছিল। দেশব্যাপী গ্রাম ও শহরগুলির মধ্যে সংযোগস্থাপনের ক্ষেত্রে এই সংস্থাগুলির গুরুত্ব অপরিসীম।
ভারতীয় শহরগুলিতে গণপরিবহন ব্যবস্থার প্রায় ৯০ শতাংশই বাস পরিষেবার অন্তর্গত। এই পরিষেবা সমাজের সকল স্তরের মানুষের কাছেই একটি সুলভ এবং উপযোগী পরিষেবা। অধিকাংশ ক্ষেত্রেই বাস পরিষেবার দায়িত্বে থাকেন সরকারি মালিকানাধীন রাষ্ট্রীয় পরিবহন সংস্থাগুলি। অধিকাংশ যাত্রীবাহী বাসেই স্ট্যান্ডার্ড ট্রাক ইঞ্জিন এবং কাঠামো ব্যবহার করা হয়। এগুলি শহরে ব্যবহারের ক্ষেত্রে লাভজনক নয়। বাস্তবে ভারতে বাসগুলিকে নির্দিষ্টভাবে শহরের ব্যবহারোপযোগী করে উৎপাদন করা হয় না। ফলে শহরের গণ পরিবহন পরিষেবায় ব্যবহৃত বাসগুলিতে ভিড়ের চাপ থাকে অত্যধিক, পরিষেবাও নানাভাবে বাধাপ্রাপ্ত হয়। যদিও অর্থনৈতিক উদারীকরণের পর অনেক রাজ্যেই পরিবহন সংস্থাগুলি প্রতিবন্ধীদের জন্য নিচু-মেঝেবিশিষ্ট বাস চালু করে। রাস্তার যানজট কাটানোর লক্ষ্যে ব্যক্তিগত গাড়ির মালিকদের আকর্ষিত করার জন্য চালু হয় বাতানুকূল বাসও। ২০০৬ সালের জানুয়ারি মাসে ভারতে প্রথম বেঙ্গালুরু শহরে ভলভো বি৭আরএলই আন্তঃনগর বাস পরিষেবা চালু হয়।
শহরের বাস গণপরিবহন ব্যবস্থার উন্নতিকল্পে বিভিন্ন শহরে দ্রুতগামী বাস পরিবহন ব্যবস্থা চালু হয়েছে। পুনে, আহমেদাবাদ ও ইন্দোরে ইতোমধ্যেই দ্রুতগামী বাস পরিবহন ব্যবস্থা চালু হয়েছে। এই পরিষেবা চালু হওয়ার কথা আছে বিশাখাপত্তনম ও হায়দ্রাবাদেও।
এছাড়া উচ্চ ক্ষমতাসম্পন্ন বাস দেখা যায় মুম্বই, বেঙ্গালুরু, নাগপুর ও চেন্নাই শহরেও। বেঙ্গালুরুর কাবোন পার্কের কাছে গড়ে উঠেছে দেশের প্রথম বাতানুকূল বাসস্টপ। এটি নির্মাণ করেছে ভারতী এয়ারটেল। চেন্নাইয়ের চেন্নাই মফস্বল বাস টার্মিনাসটি এশিয়ার বৃহত্তম বাস টার্মিনাস। ২০০৯ সালের পয়লা জুন কর্ণাটক সরকারের প্রথম বার্ষিকী উপলক্ষে নিম্নবিত্তদের সুবিধার জন্য অতল সারিগে নামক একটি বাস পরিষেবা চালু করা হয়। এই পরিষেবার মূল লক্ষ্য সমাজের পিছিয়ে পড়া শ্রেণির কাছেও বাস পরিষেবা পৌঁছে দেওয়া।
অটোরিকশা
অটোরিকশা একটি তিন চাকার ভাড়ার গাড়ি। এর কোনো দরজা থাকে না এবং এর সামনে চালকের একটি ছোটো কুঠুরি এবং পিছনে যাত্রীদের বসার আসন।
মুম্বই ও অন্যান্য কয়েকটি শহরে অটোরিকশা মিটার ভাড়ায় চলে। একটি সাম্প্রতিক আইন অনুসারে, অটোচালকদের পক্ষে নির্দিষ্ট ভাড়ার থেকে বেশি ভাড়া নেওয়া, মধ্যরাতের আগে রাত্রি-ভাড়া নেওয়া বা কোনো নির্দিষ্ট জায়গায় যেতে যাত্রী প্রত্যাখ্যান করা নিষিদ্ধ। মুম্বইই একমাত্র শহর যেখানে শহরের কোনো নির্দিষ্ট অংশে অটোর প্রবেশ নিষিদ্ধ, যা হল দক্ষিণ মুম্বই। চেন্নাইতে অটোরিকশায় নির্দিষ্ট ভাড়ার চেয়ে বেশি ভাড়া দাবি করা এবং মিটারে চলতে অস্বীকার করার ঘটনা নিত্যনৈমিত্তিক ঘটনা।
বেঙ্গালুরু ও হুবলি-ধারওয়াড়ের মতো কিছু শহরের বিমানবন্দর ও রেলওয়ে স্টেশনে প্রিপেইড অটো বুথের সুবিধা পাওয়া যায়। এখান থেকে কর্তৃপক্ষ-নির্দিষ্ট ভাড়ায় নির্দিষ্ট স্থানে যাওয়ার জন্য যাত্রীরা অটো পরিষেবা পেয়ে থাকেন।
বৈদ্যুতিক রিকশা ভারতে দ্রুতগতিতে বৃদ্ধি লাভ করছে, কারণ এর প্রারম্ভিক মূল্য কম এবং এর অন্যান্য আর্থিক ও পরিবেশগত উপযোগিতা বর্তমান।, ভারতের রাস্তায় ২৪ লক্ষ বৈদ্যুতিক রিকশা বর্তমান। তবে বৈদ্যুতিক যান ব্যবহারের অসুবিধা হলো চার্জিং‌ স্টেশনের ঘাটতি। ২০১৭-এর শেষে ভারতের কেবল ৪২৫টি চার্জিং‌ স্টেশন ছিল এবং ২০২২-এ এর সংখ্যা ২,৮০০-এ দাঁড়াতে পারে বলে অনুমান।
ট্যাক্সি
থাম্ব|কলকাতার হলুদ ট্যাক্সি ভারতের পুরনো ট্যাক্সিগুলির অধিকাংশই প্রিমিয়ার পদ্মিনী বা হিন্দুস্তান অ্যাম্বাস্যাডার গাড়ি। তবে উবার ও ওলার মতো অ্যাপভিত্তিক ট্যাক্সি পরিষেবার জন্য ট্যাক্সি গাড়ি কখনো সেডান, এসইউভি, এমনকি মোটরসাইকেল ট্যাক্সিও হতে পারে। শহর বা রাজ্যভেদে, ট্যাক্সি স্ট্যান্ড থেকে ট্যাক্সিকে ডাকতে বা ভাড়া করতে হয়। বেঙ্গালুরু, চেন্নাই, হায়দ্রাবাদ ও আহমেদাবাদের মতো শহরে ফোন করে ট্যাক্সি ভাড়া করতে হয়। আবার কলকাতা বা মুম্বইতে রাস্তায় দাঁড়িয়েও ট্যাক্সি ডাকা যায়। ভারত সরকারের নির্দেশিকা অনুযায়ী, ট্যাক্সিতে ভাড়া-মিটার লাগানো বাধ্যতামূলক। এছাড়াও যাত্রীদের মালপথের জন্য বিশেষ সারচার্জ, বেশি রাতে যাতায়াতের জন্য বিশেষ ভাড়া বা টোল ট্যাক্স দিতে হয়। ২০০৬ সাল থেকে নিরাপত্তা ও ব্যবহারোপযোগিতার প্রশ্নে রেডিও ট্যাক্সিও জনসাধারণের মধ্যে জনপ্রিয়তা লাভ করতে শুরু করেছে।
২০০৯ সালের ১৩ জুলাই, মুম্বই শহরে ভারতে প্রথম "ইন-ট্যাক্সি" ম্যাগাজিন চালু হয়েছে যার নাম মুমবাই (MumBaee)। মুম্বই ট্যাক্সিমেন্স‌ ইউনিয়নের ট্যাক্সিগুলিতেই এই ম্যাগাজিন পাওয়া যায়। কলকাতায় সাদা ও নীল রঙের বহু "নো-রিফিউজাল ট্যাক্সি" বর্তমান।
দ্বিচক্রযান
thumb|ভারতের ৩.১ শতাংশ পরিবারের নিজস্ব মোটরসাইকেল রয়েছে; ২০১০ সালে দেশে মোটরসাইকেলের বার্ষিক বিক্রির পরিমাণ হতে চলেছে আনুমানিক এক কোটি।
স্কুটার, কম ক্ষমতাসম্পন্ন মোটরসাইকেল ও মোপেড ইত্যাদি মোটর দ্বিচক্রযানগুলি ভারতে খুবই জনপ্রিয়। কারণ এগুলিতে একদিকে যেমন জ্বালানি সাশ্রয় হয়, তেমনই যানবহুল রাস্তায় সহজেই চালানো যায়। ভারতে বিক্রিত দ্বিচক্রযানের হার বিক্রিত গাড়ির হারের কয়েক গুণ। ২০০৩ সালের একটি হিসেব অনুযায়ী, ভারতে চালু দ্বিচক্রযানের সংখ্যা ৪.৭৫ কোটি, যেখানে দেশে গাড়ির সংখ্যা মাত্র ৮৬ লক্ষ। বাজার-শেয়ারের হার অনুসারে দেশের বৃহত্তম দ্বিচক্রযান কোম্পানিগুলি হল হিরো হন্ডা, হন্ডা, টিভিএস মোটরস ও বাজাজ অটো। দেশের একটি প্রবাদপ্রতিম দ্বিচক্রযান ব্র্যান্ডের নাম হল রয়্যাল এনফিল্ড। এরা বিভিন্ন ধরনের বুলেট মোটরসাইকেল উৎপাদন করে যা আজও উৎপাদনশীল ধ্রুপদী মোটরসাইকেল হিসেবে পরিগণিত হয়। স্বাধীনতালাভের পর ১৯৪৯ সালে মুম্বইতে অটোমোবাইল প্রোডাক্টস অফ ইন্ডিয়া (এপিআই) প্রতিষ্ঠিত হলে দেশে প্রথম অ্যাসেম্বলিং ইনোসেন্টি-নির্মিত ল্যামব্রেটা স্কুটার উৎপাদন শুরু হয়। পরে তারা লি১৫০ সিরিজ মডেলের লাইসেন্স প্রাপ্ত হয়। ষাটের দশক থেকে এরা পুরোদমে উৎপাদন শুরু করে। ১৯৭২ সালে উত্তরপ্রদেশের লখনউ থেকে সরকারি সংস্থা স্কুটারস ইন্ডিয়া লিমিটেড (এসআইএল) সর্বশেষ ইনোসেন্টি ল্যামব্রেটা মডেলের সমস্ত উৎপাদন সত্ত্ব কিনে নেয়। মুম্বই, আওরঙ্গাবাদ (ছত্রপতি সম্ভাজিনগর) ও চেন্নাইতে পরিকাঠামোগত সুবিধাগুলি থাকা সত্ত্বেও এপিআই-এর উৎপাদন ২০০২ সাল থেকে বন্ধ। এসআইএল-ও ১৯৯৮ সালে উৎপাদন বন্ধ করে দিয়েছে।
অটোমোবাইল
ভারতের নগরাঞ্চলে যাতায়াতকারী যানবাহনের মধ্যে ৩০ শতাংশই ব্যক্তিগত যান। শুধুমাত্র দিল্লিতেই প্রতিদিন গড়ে ৯৬৩টি যান নথিভুক্ত হয়। ২০০২-০৩ সালে ভারতে উৎপাদিত যানবাহনের মোট সংখ্যা ছিল ৬৩ লক্ষ; ২০০৮-০৯ সালে এই সংখ্যা বেড়ে হয় ১.১ কোটি। যদিও এখনও ভারতে গাড়ির মালিকানার হার অত্যন্ত কম। বিআরআইসি উন্নয়নশীল দেশগুলির গাড়ির মালিকানার হারের সঙ্গে বিচার করলে, ভারতে এই হার চীনের সমান ; ব্রাজিল ও রাশিয়াতেও এই হার ভারতের চেয়ে বেশি। অধিকাংশ শহরেই সুলভ দাম, জ্বালানি সাশ্রয়ের ক্ষমতা, যানজট সমস্যা ও পার্কিং স্পেসের অভাবজনিত কারণে কমপ্যাক্ট কার (বিশেষত হ্যাচব্যাক) জাতীয় গাড়ির সংখ্যাই বেশি। বাজার-শেয়ারের বিচারে মারুতি সুজুকি, হুন্ডাই ও টাটা মোটরস দেশের সর্বাপেক্ষা জনপ্রিয় ব্র্যান্ড। অ্যাম্বাস্যাডার একসময় দেশে একচেটিয়া ব্যবসা করেছে। বর্তমানে এই ব্র্যান্ড ভারতের প্রাক-উদারীকরণ যুগের একটি প্রতীকস্বরূপ। ট্যাক্সি কোম্পানিগুলি আজও এই ব্র্যান্ড ব্যবহার করে। ১৯৮৪ সালে বাজারে মারুতি ৮০০ গাড়িটির আবির্ভাব হলে এই গাড়ির কম দাম ভারতের অটোমোবাইল ক্ষেত্রে বিপ্লব সূচিত করে। ২০০৪ সাল অবধি এই ব্র্যান্ডটিই ছিল বাজার-শেয়ারের বিচারে বৃহত্তম ব্র্যান্ড। পরে মারুতির অন্যান্য কম দামের মডেল অল্টো ও ওয়াগন আর, টাটা মোটরসের ইন্ডিকা ও হুন্ডাইয়ের স্যান্ট্রো এর বাজার দখল করে নেয়। বাজারে আবির্ভাবের পর কুড়ি বছর সময়কালে মারুতি ৮০০ গাড়িটির মোট বিক্রির সংখ্যা ছিল প্রায় ২৪ লক্ষ। যদি বিশ্বে সর্বাপেক্ষা কম খরচে উৎপাদিত গাড়ি টাটা ন্যানোর আবির্ভাবের সঙ্গে সঙ্গে এই সব গাড়ির ভবিষ্যৎ বিপন্ন হয়ে পড়েছে।
বেঙ্গালুরু শহরে রেডিও ওয়ান ও বেঙ্গালুরু ট্র্যাফিক পুলিশ একটি কারপুলিং ব্যবস্থা চালু করেছে। রবিন উথাপ্পা ও রাহুল দ্রাবিড়ের মতো বিশিষ্টরা জনসাধারণকে কারপুলিং ব্যবস্থায় আগ্রহী করে তোলার প্রচেষ্টায় সামিল হয়েছেন।  এই উদ্যোগে সাড়াও পাওয়া গেছে ভাল। ২০০৯ সালের মে মাসের শেষ অবধি ১০,০০০ জন শহরে কারপুলিং করছেন বলে জানা গেছে।
উপযোগমূলক যানবাহন
thumb|প্রথম প্রজন্মের [[মহিন্দ্রা স্কর্পিও]] ভারতের প্রথম উপযোগমূলক যান বা ইউটিলিটি ভেহিকল উৎপাদন করে মহিন্দ্রা অ্যান্ড মহিন্দ্রা। এটি ছিল মূল জিপের একটি কপি এবং এটি উৎপাদিত হয়েছিল লাইসেন্সের অধীনেই। যানটি অল্পসময়ের মধ্যেই বিপুল জনপ্রিয়তা অর্জন করে। ফলে মহিন্দ্রাও ভারতের একটি প্রথম সারির কোম্পানিতে পরিণত হয়। ভারতীয় সেনাবাহিনী এবং পুলিশ বাহিনীতে কর্মচারী ও রসদ প্রেরণের কাজে মহিন্দ্রা ও মারুতি জিপসির ব্যবহার ব্যাপক।
রেল পরিবহন
thumb|right|[[দার্জিলিং হিমালয়ান রেলওয়ে একটি বিশ্ব ঐতিহ্য; এই রেলপথে এখনও কয়েকটি বাষ্পচালিত ইঞ্জিন কার্যকর রয়েছে।]]
পৌর রেল পরিবহন
থাম্ব| [[দিল্লি মেট্রো|দিল্লি মেট্রোর ম্যাজেন্টা লাইন।]]
আন্তর্জাতিক রেল পরিবহন
প্রতিবেশী দেশগুলির সঙ্গে ভারতের রেল যোগাযোগ ব্যবস্থা উন্নত নয়। ভারতের ও বাংলাদেশের মধ্যে মৈত্রী এক্সপ্রেস (কলকাতা–ঢাকা), বন্ধন এক্সপ্রেস (কলকাতা–খুলনা) ও মিতালী এক্সপ্রেস (নিউ জলপাইগুড়ি–ঢাকা) পরিষেবা বর্তমান। ভারত ও নেপালের সঙ্গে জয়নগর-বিজলপুরা যাত্রী পরিষেবা ও রক্সৌল-বীরগঞ্জ পণ্য পরিষেবা বর্তমান। ২০১৯ সাল পর্যন্ত পাকিস্তানের ও ভারতের মধ্যে সমঝোতা এক্সপ্রেস (দিল্লি–লাহোর) ও থর এক্সপ্রেস (যোধপুর–করাচি) পরিষেবা ছিল।  তবে ভুটান, মিয়ানমার, চীন ও শ্রীলঙ্কার সঙ্গে ভারতের কোনো রেল যোগাযোগ নেই।
জলপথ ও সমুদ্র পরিবহন ব্যবস্থা
শিপিং কর্পোরেশন অফ ইন্ডিয়া নামক সরকারি-মালিকানাধীন সংস্থাটির হাতে ভারতের যাবতীয় সামুদ্রিক পরিবহন এবং উপকূলীয় ও অন্যান্য সামুদ্রিক পরিবহন পরিকাঠামোর পরিচালনভার ন্যস্ত। এই সংস্থা দেশের ৩৫ শতাংশ পোতশুল্কের মালিক ও পরিচালক। জাতীয় ও আন্তর্জাতিক স্তরে ভারতের সমুদ্র বাণিজ্যের প্রায় সম্পূর্ণ অংশের পরিচালনভার কার্যত এই সংস্থার হাতেই ন্যস্ত। এই সংস্থার ২৭ লক্ষ জিটি-র (৮৮ লক্ষ ডিডব্লিউটি) ৭৯টি জাহাজসম্বলিত একটি নৌবহর রয়েছে। এছাড়াও সরকারি বিভাগ ও বিভিন্ন সংগঠনের তরফ থেকে গবেষণা, সমীক্ষা ও সাহায্যার্থে ১.২ লক্ষ জিটি-র (০.৬ লক্ষ ডিডব্লিউটি) ৫৩টি জাহাজসম্বলিত নৌবহর পরিচালনা করে শিপিং কর্পোরেশন। সংস্থার কর্মচারীদের প্রশিক্ষণ দেওয়া হয় মুম্বই শহরে অবস্থিত মেরিটাইম ট্রেনিং ইনস্টিটিউটে। ১৯৮৭ সালে স্থাপিত এই সংস্থাটি বিশ্ব সমুদ্র বিশ্ববিদ্যালয়ের একটি শাখা। শিপিং কর্পোরেশন মালটা ও ইরানেও যৌথ উদ্যোগে কাজ করে থাকে।
বন্দর
thumb| [[নবী মুম্বই শহরের জওহরলাল নেহেরু পোর্ট ট্রাস্ট পণ্যবাহী যানপরিবহণে বিশ্বে ২৫তম স্থানের অধিকারী। ]]
বন্দরগুলি ভারতীয় বাণিজ্যের প্রধান কেন্দ্র। ভারতের পরিমাণের হিসেবে ৯০ শতাংশ ও মূল্যের হিসেবে ৭০ শতাংশ বৈদেশিক বাণিজ্য সম্পাদিত হয় বন্দরের মাধ্যমে। দেশে মোট বারোটি প্রধান বন্দর রয়েছে: কলকাতা (হলদিয়া সহ), পারাদ্বীপ, বিশাখাপত্তনম, এন্নোর, চেন্নাই, তুতিকোরিন, কোচি, নিউ ম্যাঙ্গালোর, নবী মুম্বই, মুম্বই ও কান্ডলা। এছাড়াও দেশে ১৮৭টি ছোটো ও মাঝারি বন্দর রয়েছে। এর মধ্যে ৪৭টি বন্দরে পণ্য চলাচল করে।
প্রধান ও অপ্রধান বন্দরের বর্গীকরণ পণ্যবাহী জাহাজের সংখ্যার ভিত্তিতে করা হয় না। প্রধান বন্দরগুলি পরিচালিত হয় কেন্দ্রীয় সরকার নিয়ন্ত্রিত পোর্ট ট্রাস্টগুলির মাধ্যমে। এগুলি ১৯৬৩ সালের প্রধান পোর্ট ট্রাস্ট আইন অনুসারে পরিচালিত হয়। অপ্রধান বন্দরগুলি সংশ্লিষ্ট রাজ্য সরকার পরিচালিত। অনেক অপ্রধান বন্দর আবার ব্যক্তিগত বন্দর। ২০০৫-০৬ সালের হিসেব অনুযায়ী, দেশের প্রধান বন্দরগুলিতে পণ্য পরিবহনের পরিমাণ ৩৮২.৩৩ মেগাটন।
জলপথ
ভারতের অন্তর্দেশীয় জলপথ পরিবহনের ব্যবস্থাটি যথেষ্ট প্রসারিত। নদনদী, খাল, কয়াল, ও ছোটো নদীপথে এই পরিবহন ব্যবস্থাটি দেখা যায়। ভারতের নৌচলাচলযোগ্য জলপথের মোট দৈর্ঘ্য ১৪,৫০০ কিলোমিটার; এর মধ্যে ৫,২০০ কিলোমিটার নদীপথ এবং ৪৫৮ কিলোমিটার খালপথ। যন্ত্রচালিত জলযানের সাহায্যে এই পথে যাতায়াত করা যায়। তবে অন্যান্য বৃহৎ রাষ্ট্রের তুলনায় ভারতে অন্তর্দেশীয় জলপথে পণ্য পরিবহন সুপ্রচলিত নয়। জার্মানি ও বাংলাদেশে যেখানে যথাক্রমে ২০ শতাংশ ও ৩২ শতাংশ পণ্য পরিবহন অন্তর্দেশীয় জলপথে হয়ে থাকে, সেখানে ভারতে মাত্র ০.১৫ শতাংশ পণ্য অন্তর্দেশীয় জলপথের মাধ্যমে পরিবাহিত হয়। গোয়া, পশ্চিমবঙ্গ, আসাম ও কেরল রাজ্যের কয়েকটি মাত্র জলপথে সংগঠিতভাবে পণ্য পরিবহন চলে। ভারতের অন্তর্দেশীয় জলপথ কর্তৃপক্ষ ভারতের জলপথের দায়িত্বে নিযুক্ত একটি বিধিবদ্ধ সংস্থা। এই সংস্থার কাজ এই সকল জলপথের জন্য উপযোগী পরিকাঠামো নির্মাণ, নতুন প্রকল্পের অর্থনৈতিক গুরুত্ব সমীক্ষা, প্রশাসন পরিচালনা ও নিয়ন্ত্রণ।
ভারতে নিম্নলিখিত জলপথগুলি জাতীয় জলপথ ঘোষিত হয়েছে:
বিমান পরিবহন ব্যবস্থা
thumb|300px|ভারতের আন্তর্জাতিক ও কাস্টমস বিমানবন্দর thumb|[[ইন্ডিগোর একটি যাত্রীবাহী বিমান]]
ভারতে বর্তমানে দ্রুত অর্থনৈতিক সমৃদ্ধি বিমান ভ্রমণকে সাধারণ মানুষের পক্ষে সুলভতর করে তুলেছে। প্রধান ধ্বজাবাহক বিমান সংস্থা এয়ার ইন্ডিয়ার ১৪৭টি এয়ারক্র্যাফটের বিমানবহরটি ভারতকে বিশ্বের অন্যান্য অংশের সঙ্গে সংযুক্ত করার ক্ষেত্রে প্রধান ভূমিকা পালন করে। এছাড়াও আরও কয়েকটি বিদেশি বিমান সংস্থা ভারতকে বিশ্বের সঙ্গে সংযুক্ত করছে।
আভ্যন্তরীন বিমান পরিবহনের বাজার শেয়ারের ভিত্তিতে দেশের জনপ্রিয়তম নাম হল ইন্ডিগো ও এয়ার ইন্ডিয়া। ভারতের বিমান পরিবহন ব্যবস্থার উদারীকরণের পর থেকে এই বিমান সংস্থাগুলি দেশের প্রায় ৮০টি শহরকে সংযুক্ত করেছে ও বিভিন্ন বৈদেশিক বিমানপথ পরিচালনা করছে। মুম্বই-দিল্লি বিমান করিডোরটি ২০০৭ সালে অফিসিয়াল এয়ারলাইনস গাইড অনুসারে বিশ্বের ষষ্ঠ ব্যস্ততম বিমানপথ। তবুও দেশের বিমান পরিবহন ব্যবস্থার একটি বৃহৎ অংশই আনট্যাপড রয়ে গেছে।
বিগত কয়েক বছরে ভারতের অব্যবহৃত বিমান পরিবহন নেটওয়ার্কে প্রচুর বিনিয়োগ হয়েছে। ২০০৪-০৫ সালে প্রায় আধ-ডজন সুলভ ক্যারিয়র ভারতের বাজারে প্রবেশ করে। বর্তমানে উল্লেখযোগ্য এয়ারলাইন হল: ইন্ডিগো, স্পাইসজেট, গো ফার্স্ট এবং আকাসা এয়ার।
২০২১ সালের হিসাব অনুসারে ভারতে ৩০টি আন্তর্জাতিক বিমানবন্দর, ১০টি কাস্টমস বিমানবন্দর এবং ১০৭টি জাতীয় বিমানবন্দর ও হেলিপোর্ট বর্তমান।
বিশ্বের উচ্চতম হেলিপ্যাড ভারতের সিয়াচেন হিমবাহে অবস্থিত। সমুদ্রপৃষ্ঠ থেকে এই হেলিপ্যাডের উচ্চতা ৬,৪০০ মিটার (২১,০০০ ফুট)।
পবন হংস হেলিকপ্টারস লিমিটেড ভারতের একটি সরকারি কোম্পানি যা ওএনজিসি থেকে এর সমুদ্রমধ্যবর্তী অবস্থান পর্যন্ত হেলিকপ্টার পরিষেবা প্রদান করে। এছাড়াও বিভিন্ন রাজ্য সরকারের (বিশেষত উত্তর-পূর্ব ভারতের রাজ্যগুলিতে) নিজস্ব হেলিকপ্টার পরিষেবা রয়েছে।
পাইপলাইন
২০২০ সালের সমীক্ষা অনুযায়ী, আকরিক তেলের পাইপলাইনের দৈর্ঘ্য 10,419 km, পেট্রোলিয়াম জাত পণ্যের পাইপলাইনের দৈর্ঘ্য 3,544 km এবং প্রাকৃতিক গ্যাস পাইপলাইনের দৈর্ঘ্য 17,389 km।
সাতপাড় ইউনিয়ন
সাতপাড় ইউনিয়ন বাংলাদেশের ঢাকা বিভাগের গোপালগঞ্জ জেলার সদর উপজেলার একটি ইউনিয়ন। গোপালগঞ্জ জেলা সদর থেকে ২১/২২ কিলোমিটার উত্তরে এর অবস্থান। ইউনিয়নটি হিন্দু অধ্যুষিত এলাকা।এখানে অন্যান্য ধর্মের খুব কম সংখ্যক লোক বাস করে। অধিবাসীদের বেশিরভাগই কৃষি কাজের উপর জীবিকা নির্বাহ করে।
শিক্ষার হার ও শিক্ষা প্রতিষ্ঠান
শিক্ষার হার :
শিক্ষা প্রতিষ্ঠান
দর্শনীয় স্থান
১: বাংলাদেশের দ্বিতীয় বৃহত্তম চাঁন্দার বিল। ২:হরি- গুঁরুচাঁদ কেন্দ্রীয় মন্দির। ৩:শেখ রাসেল মিনি স্টেডিয়াম। ৪:সরকারি নজরুল কলেজ। ৫: স্মৃতিসৌধ ৬:মধ্যেপাড়া কেন্দ্রীয় কালি মন্দির।
জনপ্রতিনিধি
বর্তমান চেয়ারম্যান-
সিথেরোনিয়া অ্যাজটেকা
সিথেরোনিয়া অ্যাজটেকা হল স্যাটারনিডাই পরিবারের একটি মথ যা গুয়াতেমালা, বেলিজ এবং মেক্সিকোতে বাস করে।
প্রাপ্তবয়স্ক
প্রাপ্তবয়স্ক মথ অপেক্ষাকৃত বড়, যার ডানা ৮৫-১৬০ মিমি। এদের সামনের ডানাগুলি ধূসর ধূসর রঙের, যার মধ্যে ঘন কমলা শিরা লক্ষণীয়। শিরাগুলির মধ্যে ছোট সাদা দাগ রয়েছে। পাখনাগুলি শরীরের কাছাকাছি হলুদ রঙের এবং শরীর থেকে দূর অঞ্চলে ধূসর রঙের হয়। শরীর কমলা রংয়ের হয় এবং পেটের অংশের শেষে কিছুটা উজ্জ্বল লালচে রঙ দেখা যায়।
হুমকির ভঙ্গি
যখন হুমকি দেওয়া হয়, তখন প্রাপ্তবয়স্ক মথ তার ডানা প্রজাপতির মতো উপরে টেনে আনবে, তার ডানার উজ্জ্বল নীচের দিকটি দেখাবে। উপরন্তু তার পেট কুঁচকে যাবে, তার ডানা ঝাপটানোর সময় চটকদার কমলা এবং ক্রিম রঙ দেখাবে। এর মাধ্যমে তারা সম্ভাব্য শিকারীকে ভয় প্রদর্শন করে।
লার্ভা
এই প্রজাতির লার্ভা চকোলেট বাদামী রঙের। বিভিন্ন পর্যায়ে বিভিন্ন ধরণের প্যাটার্ন দেখা যায়।
১ম দশা
নতুন ডিম ফোটানো শুঁয়োপোকা ১০-১৫মিমি লম্বা এবং কালো। তাদের শরীরের মাঝখানে একটি দৃশ্যমান কমলা রঙের জিন রয়েছে এবং তাদের শরীরের প্রতিটি অংশে বড় (তাদের আকারের জন্য) শিং রয়েছে। এগুলো সুরক্ষার জন্য।
২য় দশা
এই পর্যায়ের শুঁয়োপোকাগুলি দেখতে প্রথম ইনস্টার শুঁয়োপোকার মতোই, তবে তাদের আরও স্পষ্ট শিং রয়েছে।
৩য় দশা
এই ইনস্টারে শুঁয়োপোকাগুলি তাদের কালো রঙ হারায় এবং চকোলেট বাদামী হতে শুরু করে। তাদের শরীরে অস্পষ্ট গোলাপী ডোরা, সেইসাথে সুস্পষ্ট গোলাপী শিং রয়েছে। এদের প্রলেগ গাঢ় বাদামী।
৪র্থ দশা
চতুর্থ ইনস্টারে শুঁয়োপোকার শিংগুলি ছোট হয়ে যায় এবং তাদের ত্বকের রঙ পোড়া চকোলেট বাদামী থেকে প্রায় কালো হয়ে যায়। তাদের পাশে 'রেসিং স্ট্রাইপ' শোভা পায় যা সাধারণত ফ্যাকাশে ক্রিম থেকে গোলাপী রঙের হয়।
৫ম দশা
পঞ্চম ইনস্টারে, শুঁয়োপোকাগুলি একেবারে বিশাল আকারে বৃদ্ধি পায়, প্রায় ১৫০ মিমিতে পৌঁছতে সক্ষম হয়। তারা আরও বেশি খাওয়ার গতিকে ত্বরান্বিত করে এবং পুপেট দশার জন্য প্রস্তুত হয়।
প্রিপুপাল লার্ভা
শুঁয়োপোকারা বন্য অঞ্চলে পুপেট করে। তারা ভূগর্ভে খনন করে এবং একটি ছোট কোষ তৈরি করে, তারপর একটি প্রিপুপাল পর্যায়ে প্রবেশ করে। এই অবস্থায়, তাদের দেহগুলি বিক্ষিপ্ত হয় এবং প্রচুর পরিমাণে টারগর হারায়, সেইসাথে আরও ছোট এবং উপবৃত্তাকার হয়ে যায়। তারা এ পর্যায়ে হাঁটার ক্ষমতা হারিয়ে ফেলে। তারপরে তারা চূড়ান্ত সময়ের জন্য মোল্ট করে এবং পিউপাতে পরিণত হয়।
পিউপা
পিউপা লম্বা এবং গাঢ় চকোলেট বাদামী রঙের এবং পেটে ছয়টি দৃশ্যমান অংশ রয়েছে। উইংবাডগুলি বক্ষের সামনের দিকে (যেখানে পা থাকে) একটি 'ঢাল' তৈরি করে। এদের ডানার ডগায়ও ছোট ছোট গর্ত থাকে।
আশ্রয়দাতা গাছ
এই লার্ভা পলিফ্যাগাস ধরনের এবং এর বিভিন্ন ধরনের আশ্রয়দাতা গাছ রয়েছে। সাধারণ হোস্টপ্ল্যান্টের মধ্যে রয়েছে লিকুইডাম্বার, শিনাস, প্রুনাস, রুস এবং জুগ্লান্স । ওক এবং পিনাস এর মতো নাতিশীতোষ্ণ আশ্রয়দাতা গাছের প্রতি শুঁয়োপোকার পছন্দগুলি জানতে আরও পরীক্ষার প্রয়োজন।
বাসস্থান
এই মথগুলি মধ্য এবং দক্ষিণ আমেরিকায় বাস করে যেখানে শীতকাল তুলনামূলকভাবে হালকা হয়, তবে বেশ ঠান্ডা এবং শুষ্ক। তারা বন্য অঞ্চলের মাঝারি অঞ্চল পছন্দ করে।
জীবনচক্র
এই মথগুলো ইউনিভোল্টাইন, যার অর্থ প্রতি বছর এরা নতুন প্রজন্মের জন্ম দেয়, যা জুন থেকে জুলাই পর্যন্ত বন্য অঞ্চলে উড়ে যাওয়া মথের একটি ব্যাচ তৈরি করে। যদি পরিস্থিতি আদর্শ হয়, দুই প্রজন্মকে একসাথে দেখা যেতে পারে। তীব্র শীতের অপেক্ষায় পিউপা সাধারণত বছরের বেশির ভাগ সময় মাটির নিচে কাটায়। শুঁয়োপোকাগুলি পিউপেশনের আগে মাত্র কয়েক মাস খায়, যা এত বড় মথের জন্য খুব কম সময়।
তথ্যসূত্র
<references group="" responsive="1">
বিশ্ববিদ্যালয়
270px|thumb|[[১৩৫০ সালের একটি বিশ্ববিদ্যালয় শ্রেণীকক্ষ]] 270px|thumb|[[কার্জন হল, বিজ্ঞান অনুষদ, ঢাকা বিশ্ববিদ্যালয়, বাংলাদেশ ]]
বিশ্ববিদ্যালয় হলো এমন একটি প্রতিষ্ঠান যেখানে উচ্চ শিক্ষা প্রদান করা সহ বিভিন্ন ধরনের গবেষণামূলক কাজকর্ম করা হয়ে থাকে এবং সাধারণত স্নাতক এবং স্নাতকোত্তর উভয় সম্মান প্রদান করে। বিশ্ববিদ্যালয়ে জ্ঞানের চর্চার পাশাপাশি জ্ঞানের উৎপত্তিও ঘটে থাকে।
ইতিহাস
মূল ল্যাটিন শব্দ universitas বলতে সাধারণভাবে বোঝায় "একটি দেহ, একটি সমাজ, কোম্পানি, সম্প্রদায়, গিল্ড, কর্পোরেশন, ইত্যাদির সাথে যুক্ত অনেক ব্যক্তি"।শহুরে জীবন এবং মধ্যযুগীয় গিল্ডের উত্থানের সময়, বিশেষায়িত "ছাত্র এবং শিক্ষকদের সম্মিলিত আইনী অধিকারের সমিতিগুলি সাধারণত রাজকুমার অথবা ধর্ম বিশেষজ্ঞ দ্বারা দ্বারা জারি করা চার্টার দ্বারা নিশ্চিত করা হয় অথবা যে শহরে তারা অবস্থান করতো " এই সাধারণ শব্দ দ্বারা চিহ্নিত করা হতো।অন্যান্য গিল্ডগুলির মতো, তারা স্ব-নিয়ন্ত্রিত ছিল এবং তাদের সদস্যদের যোগ্যতা নির্ধারণ করা ছিল।
আধুনিক যুগে এই শব্দের অর্থ পরিবর্তিত হয়ে এসেছে "একটি উচ্চ শিক্ষা প্রতিষ্ঠান যা প্রধানত অ-বৃত্তিমূলক বিষয়ে শিক্ষাদান করে এবং সাধারণত ডিগ্রি প্রদানের ক্ষমতা রাখে,"এর কর্পোরেট সংস্থার উপর পূর্বের জোর দিয়ে মধ্যযুগীয় বিশ্ববিদ্যালয়গুলিতে ঐতিহাসিকভাবে প্রয়োগ হিসাবে বিবেচিত।
মূল ল্যাটিন শব্দটি পশ্চিম ও মধ্য ইউরোপে শিক্ষার ডিগ্রি প্রদানকারী প্রতিষ্ঠানকে নির্দেশ করে, যেখানে এই ধরনের আইনি সংগঠন প্রচলিত ছিল এবং যেখান থেকে প্রতিষ্ঠানটি বিশ্বব্যাপী ছড়িয়ে পড়েছিল।
সর্বপ্রথম বিশ্ববিদ্যালয়
আল-কারাওইন বিশ্ববিদ্যালয় পৃথিবীর বুকে গড়ে ওঠা সর্বপ্রথম বিশ্ববিদ্যালয়। মরক্কোর ফেজে গড়ে ওঠা এটি প্রাচীন সময়ের উচ্চশিক্ষা কেন্দ্র। ইউনেস্কো এবং গিনেস ওয়ার্ল্ড রেকর্ডস অনুসারে, মরক্কোর ফেজে অবস্থিত আল-কারাওইন বিশ্ববিদ্যালয় বিশ্বের প্রাচীনতম বিশ্ববিদ্যালয়। এটি ৮৫৭-৮৫৯ সালে ফাতিমা আল ফিহরি দ্বারা একটি মসজিদ হিসাবে প্রতিষ্ঠিত হয়েছিল এবং পরবর্তীকালে ঐতিহাসিক মুসলিম বিশ্বের অন্যতম প্রধান আধ্যাত্মিক ও শিক্ষাকেন্দ্র হয়ে ওঠে।
মধ্যযুগের ইউরোপের বিশ্ববিদ্যালয়
মধ্যযুগে ইউরোপের বিশ্ববিদ্যালয়গুলো ছিল অনেকটা ধর্ম ও ধর্মতত্ত্ব পড়ানোর কেন্দ্র।যেমন অক্সফোর্ড বিশ্ববিদ্যালয় ছিল চার্চের মত।
আধুনিক বিশ্ববিদ্যালয়ের প্রয়োজনিয়তা
আধুনিক সময়ে বিশ্ববিদ্যালয়ের প্রয়োজনীয়তা এক কথায় অপরীসীম ও বিস্তৃত এবং ব্যাপক।আধুনিক জ্ঞান -বিজ্ঞান, শিল্প -সাহিত্য, আর্ট,কলা,সামাজিক -বিজ্ঞানের বিস্তৃত বিষয়াদি সহ এক কথায় সবকিছুই বিশ্ববিদ্যালয়ের সৃষ্টি। একাডেমিক ডিসকোর্সে জ্ঞান জগতের বিস্তৃতি বিশ্ববিদ্যালয়ের সৃষ্টি। গবেষণার কাজে আধুনিক বিশ্ববিদ্যালয়ের ভূমিকা অপরিসীম। নতুন নতুন জ্ঞান উৎপাদনের ক্ষেত্রে বিশ্ববিদ্যালয়গুলো অগ্রগামী ভূমিকা পালন করছে।আধুনিক বিশ্ববিদ্যালয়ের গুরুত্ব বুঝাতে গিয়ে স্বাধীন ভারতের প্রথম প্রধানমন্ত্রী পণ্ডিত জওহার লাল নেহেরু বলেন "একটি দেশ ভালো হয় যদি সে দেশের বিশ্ববিদ্যালয়গুলো ভালো হয়।"
তথ্যসূত্র
https://bn.m.wikipedia.org/wiki/%E0%A6%86%E0%A6%B2-%E0%A6%95%E0%A6%BE%E0%A6%B0%E0%A6%BE%E0%A6%93%E0%A6%87%E0%A6%A8_%E0%A6%AC%E0%A6%BF%E0%A6%B6%E0%A7%8D%E0%A6%AC%E0%A6%AC%E0%A6%BF%E0%A6%A6%E0%A7%8D%E0%A6%AF%E0%A6%BE%E0%A6%B2%E0%A6%AF%E0%A6%BC